Haragiaren berpizkundea (Signorelli)

Haragiaren berpizkundea Luca Signorellik margotutako fresko monumental bat da, Orvietoko (Italia) Katedraleko San Brizioren kaperarako sortu zuen multzoko ale ikusgarri bat. 

1502. urtean datatua dago, eta zazpi metro zabal den konposizio bat da. 1490ko hamarkadan ere lan egingo zuela bertan adierazi dute aditu batzuek. Hartmann Schedelen Liber Chronicarum liburuko ilustrazioetan inspiratu zela ere bai.

Denboren amaiera irudikatzen du margolanak. Bi goi-aingureren turuta deiari jarraiki, hilak berpiztu egiten dira, lurretik berraragiztaturik jaikiz.

Giza gorputz biluziaren edertasunaren aldarri epiko bat ikusi dute kritikariek lan honetan, lotura zuzena duela garaiko Michelangeloren ahaleginekin. Hain zuzen ere, fresko honetako irudiak Kapera Sistinoko Michelangeloren biluziak baino lehenagokoa da, eta gorputzen irudikapenean exaltazio energetiko bertsua nabari delarik Orvietoko kapera honetan, Michalengelok hau ikusiko zuelakoan daude artearen historialariak.

 Iruditegia 


San Brizio kaperako Signorelliren beste freskoak:

 Erreferentziak 

 Kanpo estekak 

Kategoria:Orvietoko katedrala
Kategoria:Pizkundeko margolanak
Kategoria:Italiako freskoak